en en en en en id en en fr ms ca id en en en id en en fr ms ca ms it id id id ms ms en id id ms ms it id id id ms id id id id id en en en en de en en nl en en en en id ms en id it id it id pt en ms id en sk en id id id en ro en id en en en en fa en en en en en en es en en ms en fr en en en en en id en en
Sheikh Mehmed Birgivi di Minda dan Hatiku – Saifulislam.Com
Wednesday , August 31 2022
Saya kini kembali bergelar pelajar.
Buat kali yang entah ke berapa.
Kini saya menjadi pelajar sepenuh masa untuk program Sarjana Pengajian Islam di dalam Sejarah dan Tamadun Islam.
Untuk semester ini, saya mengambil lima subjek iaitu:
Sejarah dan Tamadun Islam Sebelum Kejatuhan Baghdad 1258M
Kajian Teks Sejarah Islam
Metodologi Dakwah di Dalam al-Quran
Pengajian dan kajian peringkat Master saya tertumpu kepada seorang tokoh pembaharuan, pemikir dan dakwah kurun ke-16 Uthmaniah iaitu Sheikh Muhammad bin Pir Ali al-Birkawi yang lebih dikenali sebagai Mehmed Birgivi (1522-1573M).
Asalnya saya meneroka aspek Sains dan Teknologi Daulah Uthmaniah. Kebanyakan ahli Sejarah menandakan kemerosotan Sains dan Teknologi Uthmaniah dengan kejadian robohnya Balai Cerap Taqi al-Din (Taqi al-Din Muhammad ibn Ma’ruf) pada tahun 1580, selepas beroperasi selama sekitar 3 tahun.
Kumpulan yang dipersalahkan hingga robohnya Balai Cerap berteknologi tinggi ini adalah sebuah kumpulan Ansar al-Sunnah yang dikenali sebagai Gerakan Kadizadeli. Gerakan ini diasaskan oleh Mehmed Kadizade yang pernah menuntut ilmu dengan Mehmed Birgivi. Ada banyak isu yang berlegar di sekitar Mehmed Birgivi – Mehmed Kadizade – Balai Cerap Taqi al-Din ini dan saya sedang cuba membina kefahaman yang jelas tentang persekitaran zaman itu.
Tumpuan saya ialah kepada magnum opus Sheikh Mehmed Birgivi iaitu bukunya al-Tariqah al-Muhammadiyyah fi Bayan al-Sirah al-Nabawiyyah al-Ahmadiyyah dan terjemahannya Path of Muhammad. Saya dapati pemikiran beliau di dalam buku ini amat dinamik, dan wajar diberi perhatian oleh Perpustakaan Islam semasa dan Muslim era ini.
Berikut adalah salah satu abstrak makalah yang sedang saya tulis mengenai beliau:
Kajian terhadap pemikiran tokoh pembaharuan pada era klasik Uthmaniyah (abad ke-16) masih terhad, lebih-lebih lagi kajian terhadap teks karya buku mereka. Sehubungan itu, makalah ini bertujuan untuk mencerakinkan pemikiran Mehmed Birgivi (1522-1573M), seorang tokoh pembaharuan Uthmaniah era klasik, yang terkandung dalam bukunya al-Tariqah al-Muhammadiyyah fi Bayan al-Sirah al-Nabawiyyah al-Ahmadiyyah. Kajian kualitatif ini dijalankan menggunakan reka bentuk kajian kes iaitu terhadap pemikiran Mehmed Birgivi. Instrumen kajian ini adalah analisis dokumen terhadap dokumen primer tulisan Birgivi bertajuk al-Tariqah al-Muhammadiyyah fi Bayan al-Sirah al-Nabawiyyah al-Ahmadiyyah yang dibaca bersama dengan dokumen sekunder iaitu buku terjemahannya yang berjudul Path of Muhammad. Kajian mendapati bahawa motif penulisan ini disebabkan pemerhatian Mehmed Birgivi terhadap kemerosotan umat Islam dan kemelut politik ketika itu dan beliau cuba memformulakan penyelesaiannya menerusi pengukuhan kualiti individu. Mehmed Birgivi menerangkan kecemerlangan masyarakat dibina menerusi pembinaan ciri-ciri akidah, intelektual dan akhlak pada diri seseorang yang menjadi komponen dalam masyarakat Islam. Mehmed Birgivi tidak memuatkan diskusi berkaitan ibadah dalam buku ini, sebaliknya membincangkannya secara berasingan dalam bukunya yang lain. Walaupun al-Tariqah al-Muhammadiyyah fi Bayan al-Sirah al-Nabawiyyah al-Ahmadiyyah ini ditulis pada era klasik Uthmaniah, tetapi saranan dan pemikiran Birgivi masih relavan untuk konteks semasa dan wajar diketengahkan.
Sheikh Mehmed Birgivi meninggal dunia dalam pemencilan pihak berkuasa pada zamannya di sebuah daerah kecil bernama Birgi, tidak jauh dari bandar İzmir di pantai Barat Anatolia.
Selain mengkaji buku-bukunya, saya berdoa kepada Allah agar dimurahkan rezeki dapat ke Turki Januari ini untuk mengutip bahan berkaitan, menemuramah beberapa sarjana yang mahir tentang beliau dan seterusnya menziarahi pusaranya.
Ya Allah, lorongkan diriku di jalan jihad dan sumbangan buat umat ini, ameen.
Facebook Notice for EU! You need to login to view and post FB Comments!
Tags akademik birgivi fpi kadizade kadizadeli mahmed master observatory sti turki uthmaniah
Previous Hapuskan Ego Dalam Mendidik Keluarga
Next Di Musim Segalanya Statik dan Menjemukan
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
22/10/2012 at 10:58 AM
Assalamu’alaikum Ustaz, adakah namanya memang dieja rumi Taqi al-Din, ataupun Taqiyuddin?
Bila rujuk2 wikipedia, nampaknya balai cerap dia lebih terkehadapan berbanding ulama ini sendiri.
Moga bakal sejarawan Islam moden seperti Ustaz dll berpeluang membantu mengemaskini entri-entri sejarah Islam di domain publik berkenaan…
25/10/2012 at 9:59 AM
Semoga ustaz dipermudahkan jalan untuk menggali jasa dan peninggalan ilmu sarjana-sarjana Islam yang terdahulu.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved